Aga miks FIA nüüd järsku hakkab keelama lahendusi, mis seni igati legaalsed olnud? Charlie Whiting, FIA tehnikaboss, ütles, et lahendused läksid liiga äärmuslikeks. Esialgne plaan oli puhutavad difuusorid juba Hispaania GPks ära keelata. Seda ei toimunud, kuid täna teatas Whiting, et põhimõtteliselt  saab puhutavete difuusorite kohta proteste esitada. Tiimid, kellel endal seda ei ole (kui ma õigesti olen aru saanud, siis Williams, Virgin ja HRT), võivad protestida kõiki teisi autosid. Teoreetiliselt on võimalik, et kui ülejäänud 18 autot tulevad puhutava difuusoriga starti, võetakse nad kõik ka maha. Samas on lahendused nii erinevad, et mõni võib osutuda ka legaalseks. Aga küsimus on hoopis muus.